Kamu bisa jelasin ke aku soal Malam Guy Fawkes dalam bahasa melayu?

Malam Guy Fawkes (), juga dikenali sebagai Malam Unggun Api (Bonfire Night), adalah satu peringatan tahunan yang dilakukan terutamanya di United Kingdom pada 5 November. Perayaan ini memperingati kejadian yang berlaku pada 5 November 1605 di mana Guy Fawkes digagalkan dalam percubaannya mengebom Dewan Pertuanan, justeru menyelamatkan Raja James I daripada dibunuh; peristiwa ini diabadikan setelah akta khas 1605 dimaktubkan sebagai hari kesyukuran am. Unggun-unggun api dan bunga api dinyalakan sekitar kota London pada ketika ini.

Ia turut dibawa para peneroka British ke jajahan-jajahan baru yang meluas di seluruh dunia; ia pernah disambut di Amerika Utara di bawah nama "Hari Paus" (Pope Day) sehingga terhenti akibat revolusi yang menggulingkan kuasa British di sana. Keraian ini masih dikekalkan di seberapa kawasan jajahan lain yang diteruskan setelah banyak kawasan Empayar memerintah sendiri dan memasuki Komanwel seperti Australia, New Zealand, Kanada dan rantau Caribbean.